### Beslutningstema

I denne sag skal det besluttes, om Udkast til Visionsplan for [adresse] 2025-2035 skal vedtages

### Historik

Klima-, Vækst-, og Udviklingsudvalget godkendte den 8. april 2024 kommissorium for helhedsplanen for [adresse].

Klima-, Vækst-, og Udviklingsudvalget orienteredes den 9. september 2024 om processen for udarbejdelse af helhedsplanen for [adresse].

Klima-, Vækst-, og Udviklingsudvalget orienteredes den 3. marts 2025 om status og den videre proces for udarbejdelse af en visionsplan for [adresse].

### Sagsfremstilling

Der er udarbejdet et udkast til Visionsplan for [adresse] 2025-2035, hvor fokus er at sikre et helhedsperspektiv på tværs af de mange igangværende initiativer og planer fra både kommunale og private aktører. Udkast til Visionsplan for [adresse] 2025-2035 har til formål at fastholde og videreudvikle en levende Tønder midtby. Visionsplanen samler eksisterende planer og byens mange initiativer, og har til formål at skabe synergier mellem dem og sætte en strategisk fælles retning, der understøtter prioritering i kommende indsatser. Med udgangspunkt i [adresse] autenticitet og stærke kulturhistorie, beliggenhed i grænselandet, og position som attraktiv destination for turister og besøgende, skal planen bidrage til at styrke det eksisterende handelsliv og lokale brands som kunsthåndværk og festivaler. Planens fokus er på, at videreudviklingen af midtbyen skal være båret af mere end handel. Liv i byen skal skabes gennem et mangfoldigt samspil af kommercielle, kulturelle og frivillige initiativer, der inviterer både borgere og besøgende til at opholde sig, deltage og engagere sig. Med denne strategiske byplan vil det desuden være muligt at åbne muligheder for ansøgninger i staten og større fonde, hvor en strategisk plan er forudsætning for at kunne byde ind.

Planens udarbejdelse er sket i et tæt samarbejde mellem byens aktører, med input fra borgere og fra unge på byens ungdomsuddannelser. I forbindelse med visionsplanen har der været afholdt et Byværksted, hvor borgerne har været inddraget i processen.

Planen er bygget op omkring en vision, strategiske mål og endelig nogle konkrete handlinger. Der er formuleret tre strategiske mål, som tilsammen danner grundlaget for planens prioriteringer og samarbejder. De tre strategiske mål er

* Driftige og fælles om fremtid
* Midtbyen er hjertet i et net af oplevelser
* Hjalte Koch og værtsbyen styrker hinanden

Der er til hver af de tre strategiske mål udarbejdet to nøgleprojekter.

|  |  |  |
| --- | --- | --- |
| Strategiske mål | Nøgleprojekter | Nøgleprojekter |
| Hverdags og værtsbyen styrker hinanden | [adresse] som hverdagens kulturmekka | Styrket ankomstoplevelse mellem marsk og midtby |
| Midtbyen er hjertet i et net af oplevelser | Kendte og nye destinationer | Synlige og styrkede forbindelser |
| Driftige og fælles om fremtid | Årsplan for fortælling og fejring | Etablering af byforum |

Til hver af nøgleprojekterne er der knyttet en række handlinger, som skal opfylde visionen og de strategiske mål. Det sidstnævnte nøgleprojekt, Etablering af byforum, vil være et centralt led i implementeringen af Visionsplanen samt koordinering og udvikling i [adresse].

Formålet med de strategiske mål er at skabe en ramme, som kan bruges til at prioritere indsatser, planlægge investeringer og sikre sammenhæng i udviklingen af midtbyen over tid. Målene bygger på byens kvaliteter og driftige lokale engagement. Hvert af målene er underbygget af to nøgleprojekter, som favner de konkrete handlinger og samarbejder, der fremadrettet kan løfte visionen om fremtidens Tønder midtby. Der er både kortsigtede og langsigtede mål.

For at kunne realisere dele af Visionsplanen for [adresse] 2025-2035 foreslår forvaltningen, at der fremsendes en ansøgning til Erhvervsstyrelsen til ordningen  "Levende og bæredygtige bymidter". Her er mulighed for medfinansiering til understøttelse af organisering og realisering af anlægsinvesteringer i forbindelse med udarbejdede bymidtestrategier. Der er deadline 3.  november 2025. Det kan desuden nævnes, at Forvaltningen i forbindelse med processen omkring visionsplanen har været i kontakt med Det Kongelige Akademi, der ønsker at involvere det fremadrettede arbejde med Visionsplanen i Tønder i deres arbejde. Dette vil ske med en bevilling fra Realdania  til et projekt "Boliger og Byliv: Levende bymidter og livskvalitet for den aldrene befolkning". Der forventes i den forbindelse, at dette projekt vil kunne bidrage til implementering af Visionsplanen.

### Økonomi

Der er ikke afsat midler i nuværende budget til udmøntning af plane. Forvaltningen foreslår, at der afsættes midler ved kommende budgetlægning til at igangsætte de første umiddelbare indsatser.

### Lovgrundlag

Ingen

### Indstilling Fagchefen for Klima, Plan og Udvikling indstiller,

at Visionsplan for [adresse] 2025 - 2035 godkendes, og

at indstillingen videresendes til Økonomiudvalget og Kommunalbestyrelsen.

**Beslutning Klima-, Vækst- og Udviklingsudvalget, den 11. august 2025, pkt. 3:**

Indstillingen anbefales.

Tim Dam deltog ikke i mødet.

**Beslutning i Økonomiudvalget den 21. august 2025, pkt. 17:**

Indstillingen anbefales.

### Beslutning

Indstillingen godkendt.

Klavs Lassen (V) deltog ikke i mødet.